रायपुर/09 जुलाई 2018। धान के समर्थन मूल्य पर 200 रू. की बढ़ोतरी और इस बढ़ोतरी पर भाजपा द्वारा मचाई गयी ऐतिहासिक हायतौबा पर तीखी प्रतिक्रिया व्यक्त करते हुये प्रदेश कांग्रेस के पूर्व अध्यक्ष धनेन्द्र साहू, कांग्रेस विधायक दल के उपनेता कवासी लखमा, आदिवासी कांग्रेस अध्यक्ष अमरजीत भगत, पूर्व सांसद पी.आर. खुंटे, विधायक जनक राम वर्मा और प्रदेश कांग्रेस के महामंत्री एवं संचार विभाग के अध्यक्ष शैलेश नितिन त्रिवेदी ने एक संयुक्त विज्ञप्ति में कहा है कि वास्तविक लागत मूल्य और मूल्य वृद्धि सहित सभी खर्च जोड़ें तो धान का एमएसपी जितना होना चाहिये, उससे 590 रू. कम है। घोषित खरीफ फसलों का न्यूनतम समर्थन मूल्य ‘लागत50प्रतिशत’ की शर्त को कहीं भी पूरा नहीं करता। यह किसान के साथ धोखा है। लागत निकालने का मोदी सरकार का फार्मूला किसानों को मंजूर नहीं है।